सर्च इंजन ऑप्टिमाइजेशन (search engine optimization), चाहे संछेप में एसईओ (SEO) कौनों वेब सर्च इंजन से कौनों वेबसाइट चाहे वेबपन्ना पर आवे वाला ट्रैफिक के क्वालिटी आ मात्रा के बेहतर बनावे आ बढ़ावे के तरीका हवे। एसईओ अइसन ट्रैफिक के टारगेट करे ला जे बिना कौनों किसिम के भुगतान के हासिल होखे (अइसन ट्रैफिक के तकनीकी भाषा में नैचुरल चाहे ऑर्गेनिक ट्रैफिक कहल जाला), एकर निशाना ऑनलाइन बिज्ञापन आ परचार से हासिल होखे वाला (भुगतान क के पावल जाए वाला पेड ट्रैफिक) ना होखे ला। बिना कौनों किसिम के भुगतान वाला ऑर्गेनिक ट्रैफिक कई किसिम के सर्च सभ के परिणाम हो सके ला, जइसे की आम सर्च से ले के इमेज सर्च, बीडियो सर्च एकेडेमिक सर्च नियर चीज से ई आ सके ला। ई समाचार सर्च आ इंडस्ट्री-बिसेसक वर्टिकल सर्च के परिणाम हो सके ला।